**Проект за градење Ефективни, Транспарентни и Одговорни Институции за Управување со Јавни Финансии**

**Идентификациски број на Проектот: P176366**

Барање за изразување интерес за

индивидуални консултантски услуги за следната позиција:

Специјалист за информациски и комуникациски технологии

1. Република Северна Македонија доби финансирање од Светска банка за целите на Проектот за градење ефективни, транспарентни и одговорни институции за управување со јавни финансии и има намера дел од овие средства да насочи кон плаќања согласно договорот за индивидуален консултант за позицијата Специјалист за информациски и комуникациски технологии.

Развојната цел на Проектот е да се подобри ефикасноста, транспарентноста и одржливоста на јавните расходи и да се зголеми ефективноста во прибирањето на приходите.

2. Министерството за финансии на Република Северна Македонија ги поканува сите квалификувани кандидати да го изразат својот интерес за обезбедување на услугите. Заинтересираните кандидати треба да приложат информации со кои ќе ја докажат својата квалификуваност за извршување на услугите (опис на извршени слични задачи, искуство во слични услови, поседување на соодветни вештини итн.). Деталните Услови за работа (TOR) за позицијата може да се најдат на следната веб-страна: <https://finance.gov.mk/building-effective-transaprent-and-accountable-public-financial-management-institutions-project/>

3. Целта на оваа постапка е да се ангажира индивидуален консултант на позицијата Специјалист за информациски и комуникациски технологии, кој ќе му асистира на Министерство за финансии во имплементацијата на Интегриран информациски систем за финансиско управување, унапредување на инфраструктурата за информатичка и комуникациска технологија на МФ, како и развојот на Информатичкиот систем за управување со државна помош и Имплементацијата на дополнителните способности на Интегрираниот даночен информатички систем. Тој/таа ќе биде одговорен за обезбедување техничка советодавна поддршка, осигурување на квалитетот и следење на проектните активности како би се осигурил успешниот развој и воведувањето на дигиталните решенија кои се поддржани со имплементацијата на Проектот.

4. Потребните квалификации на консултантот се следните:

* Завршени додипломски студии или повисоко ниво на образование во областа информатичка технологија, компјутерски науки или друга поврзана област.
* Најмалку 10 (десет) години докажано работно искуство во развој, администрација и одржување на сложени ИКТ системи, пожелно со фокус на финансиски менаџмент, државна помош и даночни информациски системи.
* Професионални вештини за развој на софтвер, одржување на системи, системска интеграција и сајбер безбедност.
* Темелно познавање на најдобрите практики за безбедност, интегритет и доверливост на податоци.
* Претходно релевантно искуство во имплементација на проекти на Светска банка може да се смета за предност.
* Одлично познавање на македонските државни институции, на централно и на локално ниво.
* Одлични комуникациски и социјални вештини.
* Одлично познавање на англиски и македонски јазик.
* Способност за решавање проблеми и способност за тимска работа.
* Способности за ефективна комуникација и вештини за обучување за асистенција на крајните корисници во употреба на системите.

5. Набавките за договори финансирани од Светска банка ќе се спроведуваат преку процедурите согласно Регулативите за набавка на Светска банка за финансирање инвестициски проекти (ИПФ) Заемопримачи – Набавки за ИПФ на стоки, работи, не-консултантски и консултантски услуги, (Регулативи) издадени во Ноевмри 2020 година, четврто издание ([www.worldbank.org/procurement](http://www.worldbank.org/procurement)).

Заинтересираните квалификувани консултанти може да добијат подетални информации на адресата дадена подолу во текот на работното време од 08:30 – 16:30, секој работен ден од понеделник до петок.

6. Заинтересираните кандидати се поканети да ги достават своите биографии на англиски јазик по електронски пат (како Word документи, во pdf или слични формати, со големина која не надминува 10 MB) или во печатена форма, што покрај сè треба да ја прикаже нивната квалификуваност за извршување на услугите.

Изразите на интерес, поткрепени со биографија и сите други релевантни документи треба да бидат доставени на е-поштата подолу најдоцна до 14 март 2024 година, 16:00 часот локално време.

Министерство за финансии

Даме Груев, 12

1000 Скопје

Република Северна Македонија

е-пошта: teona.srbinoska@finance.gov.mk